Ανακοίνωση

|  |
| --- |
| Πρόγραμμα Δια Βίου ΕκπαίδευσηςΔημιουργική Γραφή Ι |

Επιστημονικά Υπεύθυνοι:

Κ.Δ.Ντίνας, Καθηγητής, τηλ.2385055091, kdinas@uowm.gr ,

Τριαντάφυλλος H. Κωτόπουλος, Λέκτορας, τηλ. 2385055125, tkotopou@uowm.gr

Στα πλαίσια της Δομής Δια Βίου Μάθησης του ΠΔΜ θα πραγματοποιηθεί το ακαδημαϊκό έτος 2013-2014 Πρόγραμμα Επιμόρφωσης με τίτλο:  «Δημιουργική Γραφή Ι»

Σκοπός του Προγράμματος είναι η παροχή ενός κατάλληλου επιστημονικού και δημιουργικού περιβάλλοντος για την προώθηση της Δημιουργικής Γραφής. Οι συμμετέχοντες θα επιμορφωθούν και θα ασκηθούν σε θέματα τεχνικής λόγου, γραφής και ανάγνωσης. Στόχος μας είναι να αποκτήσουν το βασικό θεωρητικό και εμπειρικό υπόβαθρο στον κλάδο, αλλά και τις ανάλογες δεξιότητες για σχετικά επαγγελματικά και ερευνητικά πεδία, τόσο της εκπαίδευσης όσο και της πολιτισμικής αγοράς ευρύτερα. Ειδικότερα, τα σεμινάρια αυτού του τύπου έχουν σκοπό να μεταδώσουν τη συσσωρευμένη πείρα των δημιουργών, την τεχνική τους γνώση και τις δικές τους εμπειρίες μέσα από την προσωπική τους ενασχόληση με τη γραφή πριν φτάσουν στο τυπωμένο βιβλίο. Τα εργαστήρια αυτά προτείνουν ασκήσεις παραγωγής, αναπαραγωγής και ποικίλων μετασχηματισμών του γραπτού λόγου και δίνουν ιδέες αξιοποίησης λογοτεχνικών κυρίως κειμένων τόσο στην τάξη όσο και σε προσωπικό επίπεδο ανάγνωσης και συγγραφής.

Στο πρόγραμμα θα διδάξουν καθηγητές  ΑΕΙ, ειδικοί επιστήμονες, ερευνητές  με επαρκή ερευνητική ή συγγραφική ή εν γένει επιστημονική δραστηριότητα, αναγνωρισμένοι επαγγελματίες, εξωτερικοί συνεργάτες, συγγραφείς, ποιητές και σεναριογράφοι. Το πρόγραμμα επιμόρφωσης απευθύνεται σε όποιον ενδιαφέρεται να ασχοληθεί με την παραγωγή λόγου και τη λογοτεχνία, είτε ως συγγραφέας είτε ως αναγνώστης, ανεξάρτητα από τις προηγούμενες σπουδές του.

Αιτήσεις θα κατατίθενται από 17- 12- 2012  μέχρι και 11- 01- 2013 στην ηλεκτρονική διεύθυνση dimgr.diaviou@gmail.com.

Η αίτηση θα πρέπει να συνοδεύεται υποχρεωτικά από τα ακόλουθα δικαιολογητικά:

1.    Υπεύθυνη δήλωση ότι τα στοιχεία που υποβάλλονται είναι αληθή

2.    Σύντομο βιογραφικό σημείωμα

Όσοι επιλεγούν για την παρακολούθηση του προγράμματος θα κληθούν να καταθέσουν:

1.    Αντίγραφο απολυτηρίου Γυμνασίου, Λυκείου ή πτυχίου, ή βεβαίωση σπουδών,ή βεβαίωση εργασίας

2.    Αντίγραφο ταυτότητας,

3.    Φωτογραφία

Για να διευκολυνθούν οι εργαζόμενοι/ες να παρακολουθήσουν το Πρόγραμμα Δια Βίου Μάθησης, τα μαθήματα και οι πρακτικές θα πραγματοποιούνται κάθε Σαββατοκύριακο. Η διάρκεια του επιμορφωτικού προγράμματος θα είναι τετραμηνιαία. Η έναρξη του προσδιορίζεται στις αρχές Ιανουαρίου 2013, θα διαρκέσει μέχρι και Απρίλιο και συνολικά θα περιλαμβάνει 104 ώρες που αντιστοιχούν σε 40 ECTS. Τα μαθήματα και οι πρακτικές θα υλοποιούνται  σε πανεπιστημιακούς και άλλους επιλεγμένους  χώρους σε συνεργασία με τοπικούς φορείς και οργανισμούς σε Αθήνα και Θεσσαλονίκη. Τα μαθήματα του ενός τμήματος θα πραγματοποιούνται στην Αθήνα και του άλλου στη Θεσσαλονίκη. Οι εκπαιδευόμενοι/ες υποχρεούνται να παρακολουθούν τις εισηγήσεις, παραδόσεις, εργαστήρια ή άλλες δραστηριότητες του Προγράμματος. Το κόστος συμμετοχής ανέρχεται στο ποσό των 600 ευρώ που καταβάλλεται μέσω της Επιτροπής Ερευνών στον λογαριασμό του ΠΔΜ σε δύο δόσεις, μια προκαταβολή 300 ευρώ με την εγγραφή και μια δεύτερη δόση 300 ευρώ μέσα στο πρώτο δεκαπενθήμερο του δεύτερου μήνα.

Διδάσκοντες:

Αλισάνογλου Γιώργος, ποιητής, εκδότης

Βακάλη Άννα, φιλόλογος, υπ. διδ. ΠΤΝ

Δασκαλάκη Νεκταρία, νηπιαγωγός, υπ.διδ.ΠΤΔΕ

Ζουργός Ισίδωρος, συγγραφέας, δάσκαλος

Ιωσηφέλης Παναγιώτης, Επίκουρος Καθηγητής  Τμήματος Κινηματογράφου.

Καβανόζης Κωνσταντίνος, φιλόλογος, συγγραφέας

Καρακίτσιος Ανδρέας, Καθηγητής Τμήματος Επιστημών Προσχολικής Αγωγής & Εκπαίδευσης

Κοντογιάννη Αλκηστις, Καθηγήτρια Τμήματος Θεατρικών Σπουδών Πανεπιστημίου Πελοποννήσου

Κρεμμύδας Κώστας, ποιητής, εκδότης

Κωτόπουλος Τριαντάφυλλος,ποιητής, Λέκτορας ΠΤΝ Πανεπιστημίου Δυτικής Μακεδονίας

Λυκεσάς Απόστολος, συγγραφέας, δημοσιογράφος

Μπράτιτσης Θαρρενός, Λέκτορας ΠΤΝ Πανεπιστημίου Δυτικής Μακεδονίας

Μουρσελάς Κώστας, συγγραφέας

Νικηφόρου Τόλης, ποιητής

Ντίνας Κωνσταντίνος, Καθηγητής ΠΤΝ Πανεπιστημίου Δυτικής Μακεδονίας

Φειδάς Γιώργος, σεναριογράφος

Φωτόπουλος Νίκος, ποιητής, Λέκτορας ΠΤΝ Πανεπιστημίου Δυτικής Μακεδονίας

Χαλκιαδάκη Νίκη, φιλόλογος, ποιήτρια

Πληροφορίες

Άννα Π. Βακάλη, τηλ. 2385055152, 6945965782, e-mail: avakali@otenet.gr

Βασιλική Νάνου, τηλ. 2385055125